“โรงพยาบาลธนบุรี” จัดงานครบรอบ 42 ปี ยัง#เป็นห่วงนะ
"โรงพยาบาลธนบุรี" จัดงานครบรอบ 42 ปี ยัง#เป็นห่วงนะ
10 มิ.ย. 2562

เนื่องในโอกาสครบรอบ 42 ปี โรงพยาบาลธนบุรี ในเครือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG โดยตั้งแต่วันแรกจนถึงวันนี้ โรงพยาบาลได้พัฒนาคุณภาพ ทางการแพทย์และมาตรฐานการให้บริการตลอดจนนำเทคโนโลยีใหม่ๆมาใช้รักษาผู้ป่วยอย่างต่อเนื่อง ส่วนการพัฒนาเทคโนโลยีการให้บริการ โรงพยาบาลจะติดตั้งเครื่องตรวจวัดมวลกระดูก (DEXA) เครื่องใหม่ ที่สามารถพยากรณ์โรคกระดูกพรุนถึง 10 ปีข้างหน้าว่าสภาพของกระดูกจะเป็นเช่นไร ซึ่งจะเป็นประโยชน์มากสำหรับผู้ได้รับการตรวจ เพราะจะนำไปสู่การวางแผนร่วมกันกับแพทย์ในการดูแลกระดูก
นอกจากนี้ในโอกาสที่ครบรอบ 42ปีรพ.ธนบุรีได้ส่งภาพยนตร์โฆษณาจำนวน 4 ชุด รวมทั้งหมด 7 เวอร์ชั่น ภายใต้แนวคิด “เป็นห่วงนะ” ตอกย้ำถึงความห่วงใยของโรงพยาบาลธนบุรีต่อผู้เข้ามาใช้บริการ
ขณะที่ปัจจุบัน โรงพยาบาลธนบุรีมีการให้บริการผู้ป่วยนอกปีละมากกว่า 5 แสนคน โดยมีเตียงสำหรับผู้ป่วยในมากกว่า 400 เตียง มีทีมแพทย์ผู้เชี่ยวชาญครอบคลุมทุกสาขามากกว่า 600 คน ทีมบุคลากรด้านการพยาบาลมากกว่า 1,000 คน